b'\n_START_ARTICLE_\nFerroiini\n_START_SECTION_\nK\xc3\xa4ytt\xc3\xb6\n_START_PARAGRAPH_\nFerroiini on yksi yleisimpi\xc3\xa4 redox-indikaattoreita. Ferroiinia k\xc3\xa4ytet\xc3\xa4\xc3\xa4n erityisesti niin sanotussa cerimetrisess\xc3\xa4 titrauksessa, jossa hapettimena toimii cerium(IV)-ioni. Ferroiini on hyv\xc3\xa4 indikaattori, koska se reagoi nopeasti ja voidaan my\xc3\xb6s pelkist\xc3\xa4\xc3\xa4 uudelleen k\xc3\xa4ytett\xc3\xa4v\xc3\xa4ksi. Feroiini on pelkistyneess\xc3\xa4 muodossaan v\xc3\xa4rilt\xc3\xa4\xc3\xa4n punainen ja muuttuu hapettimen vaikutuksesta siniseksi ferriiniksi. Ferriiniss\xc3\xa4 ferroiinin Fe\xc2\xb2\xe2\x81\xba-ionit ovat hapettuneet Fe\xc2\xb3\xe2\x81\xba-ioneiksi. Ferroiinin elektrodipotentiaali on 1,06V yksimolaarisessa rikkihappoliuoksessa.'